b'\n_START_ARTICLE_\nTri spoznanja Drekca Pekca in Pukca Smukca\n_START_PARAGRAPH_\nTri spoznanja Drekca Pekca in Pukca Smukca je peta in zadnja knjiga iz zbirke. Govori predvsem o tem kako lahko vsakega zajame zlata mrzlica in da je \xc5\xbeivljenje minljivo.\n_START_SECTION_\nO avtorju\n_START_PARAGRAPH_\nDim Zupan se je rodil 19.2.1946 v Ljubljani, kjer \xc5\xbeivi in ustvarja, ima status samostojnega kulturnega delavca. Napisal je \xc5\xbee ve\xc4\x8d kot 20 knjig, ve\xc4\x8dina izmed njih sodi v mladinsko in otro\xc5\xa1ko knji\xc5\xbeevnost. Poleg sve\xc5\xbee tematike ga odlikuje kar se da izviren pripovedni slog ter poseben odnos do otrok in mladine. Po njegovem so otroci majhni odrasli, ki jim sicer manjkajo izku\xc5\xa1nje, vendar meni, da so sposobni dojemati zapletene strani \xc5\xbeivljenja. Zupan je dokon\xc4\x8dal \xc5\xa1tudija prava, a ima od leta 1992 status svobodnega kulturnega delavca \xe2\x80\x93 pisatelja. \xc5\xbde njegov o\xc4\x8de, Vitomil Zupan, je bil znan pisatelj. Ko je za\xc4\x8del pisati, je sodeloval z Manco Ko\xc5\xa1ir, kateri je dal prebrati delo Prvi dan Drekca Pekca in Pukca Smukca. Le ta je bila nad delom navdu\xc5\xa1ena. Ko je dopolnil delo, je knjigo Trije dnevi Drekca Pekca in Pukca Smukca izdala Mladinska knjiga. Knjigi Trnovska mafija in Trnovska mafija drugi\xc4\x8d sta iz\xc5\xa1li leta 1992 in 1997, obe sta posve\xc4\x8deni h\xc4\x8derki Maji. Nastala je tudi tretja knjiga, Trnovska mafija \xe2\x80\x93 v tretje gre rado (2003). Zadnjo skupino Zupanovega ustvarjanja tvorijo \xc5\xa1tiri knjige kratkih zgodb: Ma\xc5\xa1\xc4\x8devanje stra\xc5\xa1ne juhice (1997), Maja \xc5\xbee ve (2002), Najbolj\xc5\xa1a flinta je dobra finta (2002) in Osica Maja (2004).\n_START_SECTION_\nInterpretacija besedila\n_START_PARAGRAPH_\nPrvo poglavje se imenuje Prvo spoznanje. V njem izvemo, da sta se morala Drekec Pekec in Pukec Smukec posloviti od svojega Prijatelja. Postal je prestar in preslaboten, da bi \xc5\xa1e lahko kosil travo na Dolgem travniku. Tako sta od\xc5\xa1la fanta domov objokanih lic in s spoznanjem, da vse mine. Obenem pa sta v \xc5\xa1oli postala slavna, saj sta vi\xc5\xa1jemu razredu pomagala, kako lahko ukanijo zoprnega u\xc4\x8ditelja fizike, ki je nekomu storil krivico. V drugem poglavju, ki ima naslov Drugo spoznanje \xe2\x80\x93 ni\xc4\x8d ni ve\xc4\x8dno, fanta izvesta, kako je ime njunemu Prijatelju in da je sedaj v domu upokojencev. To je bila dobra novica, saj ga bosta lahko obiskala. V tem delu tudi Drekec Pekec zamudi en dan v \xc5\xa1oli, ker je pomagal svoji novi prijateljici Ajdi. V tretjem poglavju, ki se imenuje Tretje spoznanje \xe2\x80\x93 vse je zvezdni prah, mama Drekca pekca izve, da je manjkal v \xc5\xa1oli ter da je dal u\xc4\x8diteljici ponarejeno opravi\xc4\x8dilo. Tukaj ga mama preseneti, saj u\xc4\x8diteljici ne pove resnice, da ga je napisal sin in s tem mu re\xc5\xa1i ko\xc5\xbeo. V tem poglavju se otroci odpravijo v \xc5\xa1olo v naravi, kjer u\xc5\xbeivajo zimske radosti, \xc4\x8deprav kateri izmed njih ne u\xc5\xbeiva ravno najbolj. Ko se vrnejo domov, fanta ugotovita, da Prijateljeve barake ni ve\xc4\x8d. Hitro sta stekla v dom upokojencev, da bi se o tem z njim pogovorila. Tam pa izvesta, da jima je prijatelj umrl. Zgodba se nadaljuje z zlato mrzlico Tineta in Tev\xc5\xbea, ki ju je popolnoma lo\xc4\x8dila od ostalih prijateljev. Opravila sta se na grad, kjer sta ugotovila, da obstaja mo\xc5\xbenost, da najdeta zaklad. Tam sta na\xc5\xa1la glineno posodo, polno kovancev. Vendar pa je bila vse skupaj le prevara Drekca Pekca in Pukca Smukca. Na koncu so znova vsi dobri prijatelji in njihove dogodiv\xc5\xa1\xc4\x8dine se nadaljujejo.\n_START_SECTION_\nAnaliza besedila\n_START_PARAGRAPH_\nOtroci pre\xc5\xbeivljajo zimske dni na Becirku, vmes pa se tudi odpravijo v \xc5\xa1olo v naravi v Gorje. Pri njihovih prigodah se jim pridru\xc5\xbei \xc5\xa1e Ajda, ki se je z mamo na novo preselila v njihovo sosesko. Vsi so jo lepo sprejeli, Drekec Pekec pa je do nje \xc4\x8dutil prav posebno vez. V tej knjigi so zelo pomembna spoznanja, otroci namre\xc4\x8d spoznajo da ni\xc4\x8d ni ve\xc4\x8dno in da bodo tudi oni enkrat stari in bodo od\xc5\xa1li s tega sveta tako kot je v tej knjigi Prijatelj.'